Sodba Splošnega sodišča z dne 15. septembra 2021 – Ghaoud/Svet

(Zadeva T-700/19) (1)

(Skupna zunanja in varnostna politika - Omejevalni ukrepi, sprejeti zaradi razmer v Libiji - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Omejitve vstopa na ozemlje Evropske unije in tranzita prek njega - Seznam oseb, ki jim je omejen vstop na ozemlje Unije in tranzit prek njega - Ohranitev imena tožeče stranke na seznamih - Obveznost obrazložitve - Napaka pri presoji - Smrt tožeče stranke)

(2021/C 452/21)

Jezik postopka: angleščina

Stranki

Tožeča stranka: Tareg Ghaoud, kot dedič Abdela Majida Al-Gaouda (Dubaj, Združeni arabski emirati) (zastopnica: S. Bafadhel, barrister)

Tožena stranka: Svet Evropske unije (zastopnika: P. Mahnič in V. Piessevaux, agenta)

Predmet

Predlog, ki temelji na členu 263 PDEU, se nanaša na razglasitev ničnosti, na eni strani, Izvedbenega sklepa Sveta (SZVP) 2019/1299 z dne 31. julija 2019 o izvajanju Sklepa (SZVP) 2015/1333 o omejevalnih ukrepih zaradi razmer v Libiji (UL 2019, L 204, str. 44), in Izvedbenega sklepa Sveta (SZVP) 2020/1137 z dne 30. julija 2020 o izvajanju Sklepa (SZVP) 2015/1333 o omejevalnih ukrepih zaradi razmer v Libiji (UL 2020, L 247, str. 40), v delu, v katerem je v njiju ohranjeno ime Abdel Majid Al-Gaoud na seznamih iz Prilog II in IV k Sklepu Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL 2015, L 206, str. 34), in na drugi strani Izvedbene uredbe Sveta (EU) 2019/1292 z dne 31. julija 2019 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji (UL 2019, L 204, str. 1), in Izvedbene uredbe Sveta (EU) 2020/1130 z dne 30. julija 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji (UL 2020, L 247, str. 14), v delu, v katerem je v njiju ohranjeno ime Abdel Majid Al-Gaoud na seznamu iz Priloge III k Uredbi Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (UL 2016, L 12, str. 1).

Izrek

1. Izvedbeni sklep Sveta (SZVP) 2019/1299 z dne 31. julija 2019 o izvajanju Sklepa (SZVP) 2015/1333 o omejevalnih ukrepih zaradi razmer v Libiji in Izvedbeni sklep Sveta (SZVP) 2020/1137 z dne 30. julija 2020 o izvajanju Sklepa (SZVP) 2015/1333 o omejevalnih ukrepih zaradi razmer v Libiji se razglasita za nična v delu, v katerem je v njiju ohranjeno ime Abdel Majid Al-Gaoud na seznamih v Prilogah II in IV k Sklepu Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP.

2. Izvedbena uredba Sveta (EU) 2019/1292 z dne 31. julija 2019 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji in Izvedbena uredba Sveta (EU) 2020/1130 z dne 30. julija 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji se razglasita za nični v delu, v katerem je v njiju ohranjeno ime Abdel Majid Al-Gaoud na seznamu v Prilogi III k Uredbi (EU) Sveta 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011.

3. Svetu Evropske unije se poleg lastnih stroškov naložijo stroški Tarega Ghaouda, dediča Abdela Majida Al-Gaouda.

(1) UL C 406, 2.12.2019.